The Weeknd

Abel Makkonen Tesfaye (s. 16. helmikuuta 1990 Scarborough, Ontario, Kanada), taiteilijanimeltään The Weeknd, on etiopialais-kanadalainen R&B-muusikko, tuottaja ja näyttelijä. Tesfaye on äänialaltaan tenori ja laulaa falsetissa. Tesfayen kappaleet ovat usein omaelämäkerrallisia, seksistä ja huumeista kertovia.

Tesfaye on ollut 14 kertaa ehdolla Grammy-palkinnon saajaksi, joista on voittanut neljä. Tesfaye on musiikkiuransa lisäksi näytellyt muun muassa The Idolissa ja Hurry Up Tomorrowissa.

Ura
Tesfayen äiti ja isoäiti muuttivat 1980-luvulla Etiopiasta Kanadaan. Hän keskeytti koulun 11. luokalla, muutti pois kotoa ja vietti useita vuosia levotonta, juhlimisen sävyttämää elämää. Tesfaye työskenteli myöhemmin American Apparel -vaateliikkeessä ja alkoi samaan aikaan kirjoittaa kappaleita, joiden aiheina olivat muun muassa huumeidenkäyttö, satunnaiset suhteet ja ulkopuolisuuden tunne. Tesfaye tutustui tuottaja Jeremy Roseniin, ja kaksikko aloitti yhteistyön musiikin parissa. He tekivät kappaleet ”The Morning”, ”Loft Music” ja ”What You Need”, joissa yhdistyivät laulu ja rap. The Weekndin nimellä julkaistut kappaleet ladattiin Youtubeen vuoden 2010 lopulla, ja ne nousivat nopeasti laajempaan tietoisuuteen, kun rap-artisti Drake jakoi ne omassa blogissaan.

Hän julkaisi 3 mixtapea vuonna 2011: House of Balloons, Thursday ja Echoes of silence. House of Balloons julkaistiin ilmaiseksi ladattavana versiona. Tesfaye esiintyi ensimmäistä kertaa sinä vuonna julkisesti yökerhossa The Weekndinä. Vuotta myöhemmin Tesfaye julkaisi kokoelmalevy Trilogyn, joka sisältää kolmen mixtapen kaikki kappaleet ja kolme uutta kappaletta. Levy-yhtiöinä toimi Republic Records ja hänen oma levy-yhtiönsä XO. Tesfayen debyyttialbumi Kissland julkaistiin vuonna 2013. Sillä on mm. kappaleet ”Kiss Land” ja "Live For", joista viimeisellä on mukana myös Drake. Se ei kuitenkaan menestynyt fanikunnan ulkopuolelle. Tesfayen toinen studioalbumi Beauty Behind the Madness oli hänen albumeistaan ensimmäinen, joka pääsi US Billboard 200 -listalle. Sen kolme suosituinta kappaletta ovat ”The Hills”, ”Can’t Feel My Face” ja ”Earned it”, joka soi myös 50 Shades of Grey -elokuvassa.   

Tesfayen menestys jatkui vuonna 2016 julkaistulla albumilla Starboy, jossa oli mukana muun muassa Kendrick Lamar, Lana Del Rey ja Daft Punk. Levystä tuli kaupallinen menestys ja se palkittiin Grammylla parhaana urbaanin nykymusiikin albumina. Vuonna 2018 ilmestynyt My Dear Melancholy palasi tyylillisesti hänen varhaisemman tuotantonsa tummasävyiseen ja tunnelmalliseen tyyliin. Seuraava albumi After Hours (2020) oli elokuvallinen ja introspektiivinen kokonaisuus, joka sai laajaa kriitikoiden ylistystä ja nousi edeltäjänsä tavoin listojen kärkeen. Vuonna 2021 hän esiintyi Super Bowlin puoliaikashow’ssa. Vuonna 2022 julkaistu viides studioalbumi Dawn FM, jonka kertojana toimi Jim Carrey ja vierailevina artisteina oli muun muassa Quincy Jones ja Tyler, The Creator.

Tesfaye nousi maaliskuussa 2023 maailman suosituimmaksi artistiksi Spotify-musiikkipalvelun kuunnelluimmilla kappaleilla mitaten: yli 111 miljoonaa kuukausittaista kuuntelua. Jolla hän on myös toistaiseksi ainoa artisti joka on yltänyt yli 100 miljoonan kerran kuunteluun kuukauden aikana.

Tesfaye on näytellyt televisiosarja The Idolissa ja elokuva Hurry Up Tomorrowissa, joita hän on ollut myös luomassa. Molemmat ovat kuitenkin saaneet negatiivisia arvosteluja kriitikoilta. Weekndistä kertova elokuva Hurry Up Tomorrow sai Maija Alanderilta Helsingin Sanomissa murska-arvion: elokuva on niin "mykistävän huono", että hän joutuu ehkä lopullisesti lopettamaan artistin musiikin kuuntelun.Maija Alander, Poptähden elokuva on niin huono, että joudun lopettamaan hänen musiikkinsa kuuntelun Helsingin Sanomat 16.5.2025, viitattu 16.5.2025

Yksityiselämä
Tesfaye alkoi seurustella vuonna 2015 Bella Hadidin kanssa. He erosivat vuoden 2016 lopussa: syyksi kerrottiin kummankin tiukkat aikataulut. Tesfaye alkoi kuitenkin seurustella Selena Gomezin kanssa jo seuraavan vuoden alussa.  Tesfayen ja Gomezin suhde kesti noin 10 kuukautta. Suhteen seurauksena Tesfaye julkaisi My Dear Melancholy -EP:n parin päivän varoitusajalla maaliskuussa. ”MDM” keskittyi mahdollisesti suurilta osin Hadidiin ja Gomeziin. EP:n tunnetuimmaksi kappaleeksi nousi ”Call Out My Name”, joka oletettavasti kertoo Tesfayen ja Gomezin suhteesta. Nimiä mainitsematta Tesfaye viittasi ”Wasted Times” -kappaleessaan, kuinka Hadid on Gomezia "yli puolet parempi", (quote: wasted times, I spent with someone else, she wasn't even half of you). 

Pian ep:n julkaisemisen jälkeen Tesfaye ja Hadid alkoivat seurustella uudestaan, ja heidät nähtiin syksyllä 2018 yhdessä matkalla Japanissa. He julkaisivat Instagramissa paljon kuvia toisistaan, muun muassa Bella Hadidin syntymäpäivänä Tesfaye julkaisi kasan kuvia ja videoita heistä yhdessä kuvatekstillä ”Happy birthday Angel” eli ”Hyvää syntymäpäivää, Enkeli”. Hadid on vuorostaan julkaissut kuvan Tesfayesta kuvatekstillä ”home” (koti). Lokakuun lopussa 2018 ilmoitettiin, että Tesfaye ja Hadid ovat muuttaneet yhteiseen kotiin New Yorkiin. He erosivat vuonna 2019. Vuodesta 2022 Tesfaye on seurustellut Simi Khadran kanssa. 

Tesfaye on etiopialaisten maahanmuuttajien Makkonen Tesfayen ja Samrawit Hailun ainoa lapsi. Isältä pojalle siirtynyt nimi Makkonen ei liity Suomeen. Etiopian historiasta löytyy Makonnen-nimisiä henkilöitä, josta Makkonen voi olla joko papereihin päätynyt kirjoitusvirhe tai uusi muoto perinteisestä nimestä.

 Diskografia 
Albumit
 Kiss Land (2013)
 Beauty Behind the Madness (2015)
 Starboy (2016)
 After Hours (2020)
 Dawn FM (2022)
 Hurry Up Tomorrow (2025)

Mixtapet
 House of Balloons (2011)
 Thursday (2011)
 Echoes of Silence (2011)

 Kokoelmalevyt 
 Trilogy (2012)
 The Weeknd in Japan (2018)
 The Highlights (2021)

EP-levyt
 My Dear Melancholy, (2018)
 After Hours (Remixes) (2020)

Lähteet

 Aiheesta muualla 

 Viralliset sivut

Luokka:Kanadalaiset laulajat
Luokka:Vuonna 1990 syntyneet
Luokka:Elävät henkilöt